kardosdrur/scandi-wiki huggingface dataset:
Audi RS7

Audi RS7 er en femdørs hatchback udgave af Audis populære RS6 Avant og blev introduceret ved Detroit Motor Show i 2013. Audi annoncerede den 22 oktober, 2015 deres RS7 performance model, som er en kraftigere version af deres RS7 Sportback.

Motoren er i Sportback-modellen en 4,0-liters TFSI V8, som producerer 560 hk (412 kW) og 700 Nm, hvor performance modellen producerer 605 hk (445 kW) og 750 Nm.

Fodnoter 

Audi-modeller
Schlotfeld

Schlotfeld er en by og kommune i det nordlige Tyskland, beliggende i Amt Itzehoe-Land under Kreis Steinburg. Kreis Steinburg ligger i den sydvestlige del af delstaten Slesvig-Holsten.

Geografi 
Schlotfeld ligger seks kilometer nordøst for Itzehoe. Vandløbene Schlotfelder Graben og Rantzau løber gennem kommunen. Bundesstraße B77 og B206 går gennem kommunen. Ud over byen Schlotfeld ligger bebyggelserne Amönenwarte, Mühlenweg, Ösau og Rothenmühlen i kommunen. Fra 1889 til 1975 havde Schlotfeld station på jernbanen mellem Wrist og Itzehoe.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Steinburg
Hepatitis C

Hepatitis C er en smitsom sygdom forårsaget af hepatitis C-virus (HCV), der primært påvirker leveren.

Tidligt i infektionsforløbet har smittede ofte milde, eller ingen symptomer. Lejlighedsvis har de feber, mørk urin, mavesmerter, og gul farvet hud. Virusen lever videre i leveren i omkring 75% til 85% af alle der bliver inficeret. Tidligt i forløbet har kronisk infektion typisk ingen symptomer. Med tiden, over mange år, kan det ofte føre til leversygdom og i nogle tilfælde levercirrose (skrumpelever). Nogle patienter med skrumpelever udvikler komplikationer såsom leversvigt, leverkræft, eller esophageal og gastriske varicer. Da nogle infektioner udvikler sig til leverkræft, benævnes hepatitis C virus også som en oncovirus.

Der er ingen vaccine mod hepatitis C. Forbyggende aktiviteter omfatter skadebegrænsende indsats for mennesker, der bruger intravenøs medicin, og ved at teste donorblod. Kronisk infektion kan helbredes i omkring 90% af tiden så længe patienten bliver behandlet med medicin såsom sofosbuvir og simeprevir. Tidligere blev hepatitis C behandlet med en kombination af pegyleret interferon og ribavirin, som virkede i omkring 50%, og havde større bivirkninger. Adgang til de nyere behandlinger kan være dyrt. Dem, der udvikler skrumpelever eller leverkræft kan muligvis få brug for en levertransplantation. Hepatitis C er den hyppigste årsag til levertransplantation, selv om virus normalt opstår igen efter transplantation.

Amerikanerne Harvey J. Alter, Charles M. Rice og briten Michael Houghton fik Nobelprisen i fysiologi eller medicin i 2020 for opdagelsen af Hepatitis C virus.

Forekomst 

I Danmark regner man med at ca 10.000 lever med hepatitis C (2021), men men næsten halvdelen ved ikke selv, at de er smittet (se dansk selskab for infektionsmedicin). Flere tusinde er blevet helbredt de foregående ca 3 år. Det anslås at omkring 130–200 millioner mennesker på verdensplan er inficeret med hepatitis C. Virusen forekommer hyppigst i Afrika og Central-og Østasien. Omkring 343.000 dødsfald tilskrives leverkræft og 358.000 dødsfald på grund af skrumpelever forårsaget af hepatitis C blev registeret i 2013 . Eksistensen af hepatitis C – oprindeligt identificerbare kun som en type af non-A, non-B hepatitis – blev foreslået i 1970'erne og dokumenteret i 1989. Hepatitis C kan kun smitte mennesker og chimpanser.

Spredning 

HCV spredes primært ved blod til blod kontakt, der er forbundet med intravenøs stofbrug, dårligt steriliseret medicinsk udstyr, nålestiksskader i sundhedsvæsenet, og blodtransfusion. Screening af blod reducerer risikoen fra en transfusion til mindre end én per to millioner. Virusen kan også sprede sig fra en smittet mor til hendes barn under fødslen. Hepatitis C spredes ikke ved normal kontakt. Det er en af fem kendte hepatitis vira: A, B, C, D, og E. Diagnosen stilles via en blodtest for at konstatere enten antistoffer til virusen eller dets RNA. Testen anbefales for alle mennesker, der er i risikogrupperne.

Se også 
 Hepatitis

Noter 

Leversygdomme
Hepatitis C-virus

Hepatitis C-virus (HCV) er en lille (55–65 nm), kappebærende, positiv-sense enkeltstrenget RNA-virus af familien Flaviviridae. Hepatitis C-virussen forårsager hepatitis C og nogle kræftforme såsom leverkræft og lymfeknudekræft i mennesker.

Henvisninger 

Flaviviridae
Difterivaccine

Difterivaccine er en vaccine , der anvendes mod Corynebacterium diphtheriae der forårsager difteri. Det har resulteret i et fald på mere end 90 % i antallet af tilfælde på verdensplan mellem 1980 og 2000. De anbefales at man tager tre start doser, hvorefter virkningen er 95 % effektiv. Vaccinen er effektiv i omkring 10 år, hvor efter en boosterdosis er nødvendig. Vaccinationen kan starte i seks uger alder, med yderligere doser hver fjerde uge der efter.

Difterivaccine er meget sikker. Betydelige bivirkninger er sjældne. Smerter kan opstå på injektionsstedet. Injektionsstedet kan blive hævet i et par uger efter vaccinationen. Vaccinen er sikker i både graviditet og for folk der har dårlig immunfunktion.

Difterivaccine kommer i flere forskellige kombinationer. Disse omfatter tetanus toxoid (kendt som dT og DT-vaccine), og en anden variation også indeholder stivkrampe og kighoste vaccine, kendt som DPT-vaccinen. World Health Organisation har anbefalet brugen af Difterivacciner siden 1974. Cirka 84 % af verdens befolkning er vaccineret. Den gives som en intramuskulær injektion. Vaccinen skal opbevares koldt, men ikke frosset.

Difterivaccine blev udviklet i 1923. Det er på WHOs Liste af livsvigtige Lægemidler, som en af de vigtigste mediciner i et grundlæggende sundheds-system. Engros-pris i udviklingslandene, for en version  der indeholder tetanus toxoid, var i 2014 mellem 0,12 og 0.99 USD per dosis. I USA koster de mindre end 25 USD.

References 

Vacciner
Sejlsport under sommer-OL 2016 – Sejlbræt RS:X (herrer)

Sejladsen i Sejlbræt RS:X for herrer under Sommer-OL 2016 fandt sted i perioden 8. august - 14. august 2016.

Medaljefordeling

Turneringsformat 
Der var kvalificeret 36 nationer til konkurrencen, der blev afviklet med tolv indledende sejladser efterfulgt af en medaljesejlads for de ti bedst placerede både.

Tidsplan 
Nedenstående tabel viser tidsplanen for afvikling af konkurrencen:

Resultater

Referencer

Eksterne henvisninger 
 http://jsaf-osc.jp/_userdata/2016_RioOlympic_qualification_system.pdf  
 http://doc.rero.ch/record/256687/files/Olympic_Sport_Explanatory_Guide_Sailing.pdf 
 http://www.sailing.org/olympics/rio2016/qualification/sailors.php#.V4muojPr0s0  
 http://www.sailing.org/tools/documents/201506Rio2016QualificationSystemFINALSailingEN-%5B18947%5D.pdf

Sejlbræt RS:X (herrer)
Jens S. Jensen

Jens Severin Jensen (født 28. august 1928 i Boller ved Horsens; død 30. marts 2022) var socialdemokratisk borgmester i Hillerød 1986-1993 og 1998-2000.

Jens S. Jensens far var skovløber i Boller skovdistrikt Jens Severin Jensen (født 19. juli 1900 i Skivholme), og også farfaderen og oldefaderen hed Jens Severin Jensen ligesom også Jens S. Jensens ældste søn (født 1958). Moderen var Karen Jensen, født Sørensen. Der var fem børn; de andre var piger. Jens S. Jensen har to sønner (Jens og Niels) med hustruen Gudrun, der i øvrigt også har siddet i byrådet i Hillerød.

Efter 7. klasse arbejdede Jens S. Jensen i landbruget, inden han fik arbejde i Stenderup skovdistrikt og kunne komme på forstskole ved Viborg i syv måneder, og senere blev han udlært som skovfoged fra Silkeborg Skovskole. I 1947 fik han arbejde på Brahetrolleborg og var også beskæftiget i slotshaven. Hans interesse var vakt, så senere supplerede han sin skovfogeduddannelse med en anlægsgartneruddannelse, og han blev også havearkitekt fra Kunstakademiet i København.

Jens S. Jensen havde arbejdet som skovfogedassistent flere steder i Jylland, inden han 1. juli 1962 blev ansat som skovfoged i Brødeskov ved Hillerød. Her var han også kendt som en kyndig naturvejleder, og i over 40 år arrangerede han skovvandringer om søndagen for egnens beboere.

Fra 1965 til 2002 var Jens S. Jensen aktiv for socialdemokratiet i Hillerød. I 1966 blev han medlem af skolekommissionen, og i 1970 blev han indvalgt i byrådet. Han havde borgmesterposten 1986-93 og 1998-2000.

Inden han tiltrådte som borgmester, havde han udarbejdet sin masterplan med 9 punkter, han ville have gennemført, og han nåede alle ni i løbet af sin borgmestertid:
1. Ændring til udviklingsorienteret by med fokus på vækst. - 2. Promovering af turisme og Frederiksborg Slot. - 3. Køb af statens gårde (Favrholm og Trollesminde) til fremtidssikring af kommunens udvikling. - 4. Nordsten-området (hvor landbrugsmaskinefabrikken Nordsten havde ligget) skulle bruges til at udvikle og fremtidssikre handelslivet i bykernen. - 5. Ældrecenter. - 6. Erhvervsråd. - 7. AMU-center. 8. Nyt hovedbibliotek. 9. En sti rundt om Slotssøen.

Kilder 
 Fhv. borgmester Jens S. Jensen: Mit liv i skov og politik. Ved Lennart Weber, Hillerød 2014. .
 INDSIGT UDSYN 2016, nr. 3, september, , p. 20f. 'Biografi om den lovløse fhv. borgmester Jens S. Jensen' af Harry Vinter.

Referencer 

Borgmestre fra Socialdemokraterne
Tidligere borgmestre fra Danmark
Borgmestre i Hillerød
Forstmænd fra Danmark
Jens S. Jensen (flertydig)

Jens S. Jensen er navnet på flere personer:

 Jens S. Jensen (1928–2022) – dansk skovfoged og borgmester i Hillerød
 Jens S. Jensen (forfatter) (født 1946) – svensksproget forfatter
 Jens S. Jensen (grosserer) (1903–1971) – grosserer og borgmester i Varde
 Jens Staulund Jensen (1791–1868) – dansk engvandingsmester

Se også: Jens Jensen
Gaël Ondoua

Gaël Bella Ondoua (født den 4. november 1995) er en camerouniansk/russisk fodboldspiller, som tidligere har spillet for den danske 1. divisionsklub Vejle Boldklub.

Karriere

CSKA Moskva 
Gaël Ondoua voksede op i Cameroun, men som helt ung flyttede man med sin familie til Rusland, hvor hans far havde fået arbejde på en ambassade. 
 
I Rusland blev han tilknyttet Lokomotiv Moskvas ungdomsafdeling, men skrev senere kontrakt med CSKA Moskva. Han står noteret for én kamp for den russiske storklub. Det var en pokalkamp tilbage i 2014.

Vejle Boldklub 
I sommeren 2016 skrev Ondoua en et-årig kontrakt med Vejle Boldklub. I sin første halve sæson i klubben etablerede han sig hurtigt som en stamspiller på den centrale midtbane og var en af klubbens mest benyttede spillere i efteråret 2016.

Han forlod klubben ved kontraktudløb i sommeren 2017.

International karriere 
På trods af, at han kun spillede i den næstbedste række i Danmark, blev Gaël Ondoua i marts 2017 udtaget til Camerouns A-landshold, der bare en måned tidligere havde vundet Africa Cup of Nations for femte gang i nationens historie.

Ondoua takkede dog nej til at repræsentere Cameroun, da han føler sig mere russisk og håber på at kunne repræsentere Rusland ved VM i fodbold 2018, der spilles i netop Rusland. Han har derfor udskudt sin beslutning om, hvilket land, han vil repræsentere på A-landsholdsniveau til senere i 2017.

Privat 
Gaël Ondoua og hans kone har sammen en lille datter, der lige er fyldt et år. De bor stadig i Moskva. Ondoua har både russisk og camerounsk statsborgerskab, men selv siger han, at han føler sig mest russisk.

Referencer

Eksterne henvisninger 

!

Fodboldspillere fra Cameroun
Fodboldspillere fra Vejle Boldklub
Deltagere ved verdensmesterskabet i fodbold 2022
Pavol Bajza

Pavol Bajza (født den 4. september 1991) er en slovakisk fodboldspiller, der spiller for den danske superligaklub Vejle Boldklub. Pavol Bajza er målmand.

Karriere

MFK Dubnica 
Bajza startede sin professionelle karriere hos MFK Dubnica i hjemlandet og fik debut i landets bedste række allerede som 18-årig. Han var i denne periode fast mand på de slovakiske U-landshold.

Parma F.C. 
Efter en kamp på U21-landsholdet mod Frankrig, fik Pavol Bajza et tilbud fra italienske Serie A-klub Parma. Han skrev under på en tre-årig kontrakt. I Parma blev Bajza aldrig fast mand, men over to sæsoner fik han seks kampe fra start - heraf fire i Serie A.

FC Crotone og hjem til Slovakiet 
Parma kom i økonomiske vanskeligheder tilbragte Pavol Bajza sit tredje år på en lejeaftale hos Serie B-klubben FC Crotone. Her fik han otte kampe inden turen gik hjem til Slovakiet. I sæsonen 2015/2016 optrådte han både for NK Zavrc og FK Iskra Borcice.

Vejle Boldklub 
Efter en succesfuld prøvetræning skrev Pavol Bajza en toårig kontrakt med Vejle Boldklub i sommeren 2016 og fik rygnummer 91, som er hans fødselsår. Bajza har siden været førstevalg i målet hos VB. 

I foråret 2017 forlængede Bajza sin kontrakt med Vejle Boldklub, så den nu løber til sommeren 2019.

International karriere 
Bajza står noteret for 19 U-landskampe for Slovakiet og har været indkaldt til A-landsholdet én gang. Han sad således på bænken i en venskabskamp mod Gibraltar i 2013.

Referencer 

Fodboldspillere fra Slovakiet
Fodboldspillere fra Parma FC
Fodboldspillere fra Vejle Boldklub
Juan Diego Gutiérrez

Juan Diego Gutiérrez (født den 28. april 1992) er en peruviansk fodboldspiller, som er på kontrakt i den danske 1. divisionsklub Vejle Boldklub. Han er dog pt. udlejet til svenske Gefle IF.

Klubkarriere 
Juan Diego Gutiérrez, som også kaldes "Guti", spillede fra 2015-16 i Universitario i Perus hovedstad Lima. Universitario er én af de tre store klubber i landet. De to øvrige er Alianza Lima og Sporting Cristal. Tilsammen har de tre klubber vundet 66 nationale mesterskaber.

Den 17. juli 2016 annoncerede Vejle Boldklub, at klubben havde skrevet en 4-årig kontrakt med Guti.

"Guti" spillede sæsonens første fire turneringskampe fra start, men fik siden kun en startplads i DBU Pokalkampen mod Odense Boldklub og spilletid i det sidste lokalopgør mod FC Fredericia. I alt blev det til otte kampe for vejlenserne i det første halvår. I vinterpausen sendte VB han derfor retur til Universitario på en halvårlig lejeaftale. Her fik Gutiérrez tre kampe for klubben og vendte sidenhen retur til Vejle Boldklub.

Den 24. juli blev det så offentliggjort, at han blev udlejet til svenske Gefle IF på en halvårig kontrakt.

Referencer

Eksterne henvisninger 
 Juan Diego Gutiérrez på footballdatabase.eu

Fodboldspillere fra Peru
Fodboldspillere fra Club Universitario de Deportes
Fodboldspillere fra Vejle Boldklub
Fodboldspillere fra Gefle IF
Philips SpeechMike

Philips SpeechMike er en diktafon som oftest bruges i sundhedsvæsnet rundt om i verden.
Den først SpeechMike kom i 1997, og siden er det blevet til en lang række forskellige modeller, heriblandt nogle som er trådløse og andre som er rettet mod talegenkendelse.

Mikrofoner
Adriel d’Avila Ba Loua

Adriel D'Avila Ba Loua (født 25. juli 1996) er en ivoriansk fodboldspiller, der tidligere har spillet for Vejle Boldklub.

Karriere

Tidlig karriere 
Ba Loua begyndte sin karriere i klubben ASEC Mimosas i hjembyen Abidjan i Elfenbenskysten - en klub der tidligere har udviklet spillere som Salomon Kalou og Yaya Touré og Kolo Touré. Ba Loua starede i ungdomsafdelingen som 11-årig og kom i førsteholdstruppen som 16-årig. Han fik to sæsoner på klubbens førstehold.

LOSC Lille 
I sommeren 2015 lokkede Hervé Renard ham til den franske storklub Lille på en lejeaftale. Renard stod i spidsen for Elfenbenskystens landshold, før han i sommeren 2015 blev træner i Lille. Desværre blev Renard fyret efter tretten kampe for den franske klub, og den nye træner så ikke det samme potentiale i Ba Loua.

Vejle Boldklub 
I sommeren 2016 skiftede Ba Loua til Vejle Boldklub. Offensivspilleren var én af mange nye ansigter i den jyske traditionsklub, som i denne sommer blev opkøbt af Andrei Zolotko. Ba Loua var fast mand i sin første halvsæson i klubben og spillede alle kampe i 1. division. Efter vinterpausen mistede han sin faste plads, men missede dog kun tre kampe i sæsonen. Han forlod klubben efter to sæsoner.

International karriere 
Ba Loua er noteret for U-landskampe for Elfenbenskysten på U-20-niveau. Han har desuden været repræsenteret U-23-landsholdet i sin tid i Vejle Boldklub.

Referencer 

Fodboldspillere fra Elfenbenskysten
Fodboldspillere fra Vejle Boldklub
Professionel soldat

Efter danske forhold er en professionel soldat, en som f.eks i hæren kan vælge mellem seks specialer i reaktionsstyrkeuddannelsen, som giver faglig ekspertise inden for et af følgende områder: Kamp, opklaring (bl.a. rekognoscering), ingeniørarbejde, logistik, føringsstøtte (kommunikation) og ildstøtte (artilleri) samt bevogtning. 

Hærens reaktionsstyrker er en konstabeluddannelse, i et af verdens brændpunkter. Efter otte måneders intens træning er man klar til at blive udsendt i internationale missioner. Her til kommer at gå patrulje, indgå i kamp, eller sikre ro / bevogte i krigshærgede områder. 

Der findes lignende professionelle soldater i de øvrige værn - søværnet, luftvåbnet.

I nyere tid er der trukket egnede hjemmeværnssoldater over i f.eks. hæren som konstabler og dermed som professionelle soldater,
kontraktansat og lønnet til specifikke opgaver. At nævne, opgaver i Afghanistan, Kosovo ( 2010 - 2012 ) samt Irak. Senest Mali ( 2017 ).

Krigertyper
Friedrichstadt-Palast

Friedrichstadt-Palast er et revyteater bygget i 1984 med moderne sceneteknologi i Berlin Mitte. Det er en af Europas førende huse inden for visning af denne kunstform, som blandt andre karakteristiske træk har dets traditionelle kickline.

Den første bygning 
Historien om Friedrichstadt-Palast går tilbage til en tidligere torvehal, som lå omkring 200 meter sydvest for nutidens placering, den officielle adresse i 1867 var Am Zirkus 1.

I 1873 blev bygningen omdannet til en circusarena med 5.000 pladser. I de følgende årtier optrådte Salamonsky, Renz og Circus Schumann berlinerne med deres forestillinger.

I 1910 var torvehallen blevet omdannet til en stor arena, og Max Reinhardt iscenesatte de første teaterforestillinger. Reinhardt besluttede at ombygge bygningen til brug for den nye anvendelse, og den blev ombygget igen af den berømte arkitekt Hans Poelzig. Bygningen havde en drejescene på 18 meter i diameter og havde bevægelig forscene. Hertil kom moderne belysnings- og effektteknologi.

Fra 1924 satte den nye direktør Erik Charell moderne revyer op og bragte stjerner som Comedian Harmonists og La Jana til huse. I nazi-tiden blev teatret omdøbt til Folkets Teater. Nu blev der opført sene borgerlige operetter.

Bygningen led betydelig skade i begyndelsen af 1945 på grund af gentagne luftangreb. Efter krigens slutning genåbnede kunstneren Marion Spadoni huset i maj 1945. Det blev nu kaldt Palast Varieté og havde 3.500 pladser. Et børneensemble stod for første gang på scenen.

I 1949 overtog byen Berlin anlægget, og det oprindelige navn, Friedrichstadt-Palast, vendte tilbage.

Den 29. februar 1980 blev bygningen lukket på grund af stærk nedsynkning af fundamentet samt råd i de bærende pæle. Efter ensemblet flyttede til den ny bygning i 1985, begyndte nedbrydningen af den næsten 120 år gamle bygning næsten omgående.

Teatret i dag 

I dag er Friedrichstadt-Palast det største og mest moderne show-teater i Europa. Det ny Friedrichstadt-Palast blev åbnet den 27. april 1984. Det måler 80 meter i bredden, 110 meter i længden og dækker et areal på 195.000 kvadratmeter.

Friedrichstadt-Palasts store sal bruges jævnligt til forestillinger og har 1.895 siddepladser. Dets scenegulv på 2.854 kvadratmeter er det største i verden. Den 24-meter brede forscenebue er den bredeste i Europa.
Friedrichstadt-Palasts programpolitik er enestående, lige fra børneshows over gæstespil til festivalgalaer og meget mere. Palast har specialiseret sig i komplekse og fantastiske forestillinger, der bruger state-of-the-art belysning og sceneteknik, over hundrede kunstnere og stærkt stiliserede akrobatiske numre.

Efter omfattende investeringer for millioner er Friedrichstadt-Palast fortsat Europas største og mest moderne show-teater. Friedrichstadt-Palast er kendt for sit unikke program og for teatrets størrelse. Her lever Berlins storslåede revuetradition fortsat. Scenedialogen er næsten blevet afskaffet fuldstændigt.

Referencer

Eksterne henvisninger 

 Officiel hjemmeside – www.palast.berlin/da 
 
 DFEs + theater + in + Berlin Museum of Architecture of the TU-Berlin 

Etableret i 1867
Teatre i Tyskland
Kultur i Berlin
Julian K.E. Baltzer

Julian K. E. Baltzer (også kendt som Julian Christian Thiesgaard Kellerman) er en dansk tegnefilmsdubber. Han er søn af Lars Thiesgaard, der ligeledes er tegnefilmsdubber.

Filmografi 
 2014: Sådan træner du din drage 2 - Stenknold
 2012: Klokkeblomst og vingernes hemmelighed
 2011: Arthurs julegaveræs - Arthur
 2004: Bjørne Brødre
 2004: Løvernes Konge 3 - Hakuna Matata
 2004: Mickey fejrer jul i Andeby
 2004: Polar-Ekspressen - Den ensomme dreng
 2004: Sandtrolden - Cyril
 2002: Peter Pan - Tilbage til Ønskeøen - Tvillingerne
 2003: 101 Dalmatinere II - Kvik på eventyr I London
 2003: Grislings store eventyr
 2001-2003: Hos Mickey
 2000: Dinosaurerne
 2000: Tigerdyrets familiefest - Kængubarnet
 1999: Tarzan - Unge Tantor
 1998: Græsrødderne - Leder af Blåbær-spejderne

Eksterne henvisninger 
 

Tegnefilmsdubbere fra Danmark
Frikvarter - Kampen om Sommerferien

Frikvarter - Kampen om Sommerferien er en animationsfilm fra Walt Disney Pictures. Filmen havde premiere i 2001, og er baseret på tv-serien Frikvarter.

Danske Stemmer 
 Sebastian Jessen som T.J
 Mathias Klenske som Vince
 Amalie Ihle Alstrup som Spinelli
 Benjamin Hasselflug som Mikey
 Sara Poulsen som Gretchen
 Lukas Forchhammer som Gus
 Esper Hagen som Inspektør Prickly
 Torben Eskildsen som Mikey sang
 Annevig Schelde Ebbe som Becky
 Christian Damsgaard som Fenwick
 Vibeke Dueholm som Mrs. Finster
 Henning Jensen som Benedict

Øvrige:
 Pauline Rehne
 Peter Røschke
 Simon Stenspil
 Niclas Mortensen
 Annette Heick
 Sasia Mølgaard
 Amalie Dollerup
 Philip Corell Hansen
 Peter Zhelder
 Peter Aude
 Torben Sekov
 Lars Thiesgaard
 Donald Andersen
 Jens Jacob Tychsen
 Sune Hundborg
 Gawenda
 Teatergruppen

Kilder

Eksterne henvisninger 
 
 

Amerikanske film fra 2001
Animationsfilm fra USA
Film fra Disney
Film baseret på tv-serier
Engelsksprogede film
Toke Stokholm

Toke Stokholm (født 29. oktober 1919 i Humble Sogn, død 2. januar 2011 i Hillerød) var advokat og borgmester i Hillerød.

Han var søn af dyrlæge Knud Stokholm og hustru Marie, født Poulsen; gift 5. august 1950 med læge Birgit Jespersen (født 17. januar 1924 i København). En søn er højesteretsdommer Jon Stokholm.

Efter studentereksamen fra Svendborg Statsskole i 1937 studerede Toke Stokholm jura, og efter cand.jur.-eksamen i 1943 blev han dommerfuldmægtig i Herning. Han kom til Hillerød som dommerfuldmægtig i 1949, og i 1951 åbnede han selvstændig advokatvirksomhed i byen. 

1958-1990 var Stokholm medlem af Hillerød byråd for Det Konservative Folkeparti, og han beklædte borgmesterposten 1968-1985. 
Han var viceborgmester, da borgmester Waldemar Stenberdt på grund af sygdom trådte tilbage og blev viceborgmester, mens Stokholm overtog borgmesterposten. Det var i kommunesammenlægningstiden med det deraf følgende ekstraarbejde.

Opgaver i Stokholms embedsperiode omfattede byudviklingen i østbyen, fornyelse af de offentlige værker og skolebyggerier og skoleudvidelser. Han var en populær borgmester. Ved valget i 1990 genopstillede han ikke. 

Med sine 17 år på borgmesterposten er han den folkevalgte borgmester, der har siddet næstlængst i Hillerød. Han overgås af Carl Zahlmann, der sad 11 år som kongevalgt og 18 år som folkevalgt borgmester, i alt 29 år.

Toke Stokholms advokatgerning lå stille i hans borgmestertid, men blev genoptaget i 1985.

Kilder  
 Kraks Blå Bog 1993
 Nekrologer i lokalaviser

Referencer  

Borgmestre fra Det Konservative Folkeparti
Borgmestre i Hillerød
Tidligere borgmestre fra Danmark
Advokater fra Danmark
Personer i Kraks Blå Bog (afdøde)
Personer fra Hillerød